Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: 45/1996. (III. 25.) Korm. rendelet (a továbbiakban: Vhr.) által meghatározott mélységű besorolásnak
Paragraph Index: 1331

5. szoftvertermék kiszállítása esetén, a hordozóanyag értékét kell beírni az első alrovat devizanemében egységnyi pénznemre egész számra kerekítve. Ha ellenszolgáltatás nélküli szállításról van szó, a rovatot nem kell kitölteni. Kettő vagy több devizanem esetén a nagyobb értéket képviselő devizanemre kell a kisebb devizanemben kifejezett összegeket átváltani a vámkezelés napjára vonatkozó MNB devizaárfolyammal. (Az EV 4. és 5. sorszámú példánya a rovatot nem tartalmazza.) 23. Átváltási árfolyam A rovat nem kerül kitöltésre. (Az EV 4. és 5. sorszámú példánya a rovatot nem tartalmazza.) 24. Ügylet típusa A mindenkori előírásoknak megfelelő kódszámot kell bejegyezni, csak akkor, ha az ügylettípus kódok között nevesített ügyletről van szó. (Például: használt áru esetén a „9999”-es, bontási célra kiszállított áru esetén a „8888”-as kódot kell feltüntetni.) Egyéb esetben üresen kell hagyni. (Az EV 4. és 5. sorszámú példánya a rovatot nem tartalmazza.) 25. Fuvarozási mód a határon Minden esetben a határt átlépő tényleges fuvareszköz kódját kell beírni oly módon, hogy a kétszámjegyű kód első számjegye az első, a másik a második alrovatba kerüljön. 26. Fuvarozási mód belföldön Az első alrovatba a fuvarozót, szállítmányozói szolgáltatást végző személyét jelző kódot kell beírni. Például, ha a magyar importőr saját fuvareszközzel szállítja az áruját, az alrovatba „1”-es szám kerül. A második alrovatot üresen kell hagyni. 27. Rakodás helye Kombinált fuvarozás esetén azt a helyet (helységet) kell itt megjelölni, ahol az árut szállító fuvareszköz a határt ténylegesen átlépő szállítóeszközre átrakásra kerül. Tengeri fuvarozás esetén — a pontokkal elhatárolt alrovatba — annak a tengeri kikötőnek a kódját kell feltüntetni, ahol az áru/vámáru először kerül tengeri fuvareszközre. 28. Pénzügyi és banki adatok Az első sorban a feladó/exportőr pénzforgalmi jelzőszámát kell feltüntetni. 29. Kiléptető vámhivatal Közúti forgalomban jövedéki termékek kivitele esetén a tervbe vett kiléptető vámhivatal (helység) nevét kell beírni. Kiegészítő árunyilatkozaton a rovatot nem kell kitölteni. 30. Az áru tárolási helye Azt a helyet kell megjelölni, ahol az áru/vámáru vámvizsgálata elvégezhető. Ha a vámvizsgálat a vámhivatal hivatalos helyén történik, a rovatot nem kell kitölteni. Kiegészítő árunyilatkozaton a rovatot nem kell kitölteni. 31. Csomagok és árumegjelölés, jelek és számok — konténerszám — mennyiség és fajta Ebbe a rovatba az alábbi adatokat kell feltüntetni:

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes